

|  |
| --- |
| **Општи подаци о наставној јединици** |
| **Предмет** | Немачки језик |
| **Назив наставне јединице** | Freizeit und Hobbys (Слободно време и хобији) |
| **Разред** | 6. |
| **Аутор наставне јединице** | Марина Марјановић, наставник немачког језика |
| **Школа** | Прва основна школа краља Петра Другог, Ужице |
|  |
| **Тип часа** | обрада |
| **Наставне методе** | монолошка, дијалошка, текстуална |
| **Облици рада** | фронтални, индивидуални, пленум |
| **Циљеви** (укратко навести циљеве који се желе постићи наведеним активностима). | Упознавање ученика са члановима 3, 12, 13 и 31 (у прилогу) Конвенције о правима детета. |
| **Исходи** (таксативно навести какве исходе очекујемо после наведених активности, тј. шта ће ученицисвојити/разумети/освестити/урадити после активности). | - ученици су упознати са чињеницом да имају право да изразе сопствено мишљење и ставове, али тако да тиме не повређују права других особа- охрабрени су да слободно изразе своје мишљење- знају да имају право на слободно време, одмор и игру- подстакнути су да размишљају о најбољим интересима детета |
| **Ток часа** (навести сценарио наставне јединице, тј. уводне, централне и заврсне активности. Одредити и оријентациони временски оквир за активности – навести трајање активности у минутима). | Уводни део часа (5 мин.)Дискусија о појму хобија и слободног времена. У пленуму се наводе хобији ученика, а наставник их исписује на табли у асоциограму са надређеном темом: „Freizeit und Hobbys“.Централни део часа (30-35 мин.) Наставник пушта аудио запис на основу кога ученици треба да погоде о ком хобију/активности је реч. Сви хобији су графички приказани у уџбенику, на стр. 42. Након сваког појединачног звука, један ученик говори који је то хоби (на немачком језику), и број слике у уџбенику. Затим следи провера решења у пленуму. Након тога, наставник објашњава ученицима како да питају – „Шта је твој хоби?“, и како да одговоре на то питање. Затим ученици у дијалошкој форми симулирају овај разговор.Након тога се прелази на разговор о Конвенцији о правима детета. Уколико ученици нису раније чули за исту, наставник их упознаје са тим појмом, и детаљније разговара са њима о члановима 3, 12, 13 и 31. Ученици затим износе своје мишљење о томе које су им активности омиљене, како треба организовати своје слободно време, шта су њихови најбољи интереси и зашто, да ли би требало да промене нешто у свом дневном распореду. Дискусија у пленуму на дату тему, као и о томе зашто је важно изражавање сопственог мишљења.Питања за дискусију:- Шта мислите о правима које смо детаљно обрадили на часу? Како их доживљавате?- Да ли мислите да на основу текста из уџбеника деца на немачком говорном подручју могу неометано да остварују дата права? Зашто? Да ли је то тако код нас, и зашто?- Како мислите да треба организовати слободно време, а да то буде у најбољем интересу детета? Да ли и сами тако поступате (и зашто), ако не, шта би требало да промените?- Зашто су важна права изражавање мишљења и слобода изражавања? Како сте се ви осећали на данашњем часу?- Да ли бисте волели да будете активно укључени у планирање сопственог слободног времена?По завршетку дискусије наставник издвоји и похвали посебно добре одговоре ученика, и нагласи им још једном значај Конвенције, уз подстицај да оно што су научили и закључке до којих су дошли заиста примена у пракси.Завршни део (5-10 мин.)Сумирање садржаја часа. Ученици износе шта су то научили и кључне закључке до којих су дошли. |
| **Елементи права детета у наставној јединици** (детаљно навести шта су све елементи који указују на права/о детета у одређеној наставној јединици, на које све начине наставна јединица подстиче ученике да размишљају о правима детета). | Тема наставне јединице користи се као подстицај за даљу дискусију у циљу упознавања ученика са некима од права која су саставни део Конвенције о правима детета (3, 12, 13 и 31 – у прилогу). Разменом мишљења ученици обликују своје ставове у позитивном смеру.Чланови Конвенције који се обрађују на часу:Члан 3. НАЈБОЉИ ИНТЕРЕС ДЕТЕТА Сви поступци који се тичу детета предузимаће се у складу с његовим/њеним најбољим интересима. Државе ће обезбедити одговарајућу бригу о детету у случају када родитељи или старатељи то не чине. Члан 12. ИЗРАЖАВАЊЕ МИШЉЕЊА Дете има право на слободно изражавање сопственог мишљења и право да се оно узме у обзир у свим стварима и поступцима који га се непосредно тичу.Члан 13. СЛОБОДА ИЗРАЖАВАЊА Дете има право да слободно изражава своје погледе, да тражи, прима и саопштава информације и идеје свих врста и на разне начине, без обзира на границе.Члан 31. СЛОБОДНО ВРЕМЕ, РЕКРЕАЦИЈА И КУЛТУРНЕ АКТИВНОСТИ Дете има право на одмор, игру, слободно време и учешће у културним и уметничким активностима. |
| **Материјал**  (таксативно навести материјале који се користе за реализацију наставне јединице, а примерак сваког материјала доставити у прилогу). | табла, креда, уџбеник (PRIMA A1, Band 1Уџбеник + Радна свеска, аутори: F. Jinf.Rohrmann; издавач: Cornelsen, Београд.) |